Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: nyilvánosságáról szóló 1992. évi LXIII. törvény egyik lényeges alapelvére, az adatbiztonság érvényesítésének
Paragraph Index: 726

nyilvánosságáról szóló 1992. évi LXIII. törvény egyik lényeges alapelvére, az adatbiztonság érvényesítésének követelményére. Eszerint „az adatkezelõ, illetõleg tevékenységi körében az adatfeldolgozó köteles gondoskodni az adatok biztonságáról, köteles továbbá megtenni azokat a technikai és szervezési intézkedéseket és kialakítani azokat az eljárási szabályokat, amelyek e törvény, valamint az egyéb adat- és titokvédelmi szabályok érvényre juttatásához szükségesek” [10. § (1) bek.]. Megjegyzem, hogy példamutató módon e szabályra tekintettel a bankfiókokban, pénzintézetekben már bevett gyakorlat, hogy az ügyintézõ ablaknál egyszerre csak egy ügyfél lehet, a többi várakozó legalább egy méterre tartózkodik a pulttól, ezt figyelmeztetõ táblával kérik. Költségkímélõ megoldás, ha a padlóra festett színes vonallal, paravánnal, vagy korláttal választják el a várakozó közönségtõl a pultot. Adatvédelmi szempontból üdvözlendõ megoldás a sorszámkiadó berendezés üzemeltetése is. III.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes